hvad er gamle ole?
hvad er det nu med ham der gamle ole? hvad er han for en, og hvorfor skal vi råbe ”gamle ole” når tallet 90 udtrækkes? gamle ole stammer fra de klassiske bankospil med 90 numre. det er faktisk en misforstået oversættelse, der stammer fra det gamle statslige tallotteri, der blev afskaffet i 1851. lotteriet havde udtrækninger i københavn, altona og wandsbek. misforståelsen bunder ud i det plattyske (eller nedertyske) udtryk ”de olde mann”, som betyder den gamle mand. når tallet 90 blev udtrukket i wandsbek, en forstad til hamburg, betegnede man det som ”de olde mann”, fordi det jo var det højeste tal. af en eller anden grund har danskerne så fået det til at være ”gamle ole”, og derfor har tallet 90 altså fået navnet. så hvis du spiller gamle ole i dag, så er det altså det klassiske bankospil med 90 numre, du spiller.